Australian Goldfields Open

Australian Goldfields Open — სნუკერის პროფესიონალური რეიტინგული ტურნირი ავსტრალიაში. პირველად შემოიღეს 2011/12 წლების სეზონზე ქალაქ ბენდიგოში (ვიქტორიას შტატი). მიმდინარე ჩემპიონია ინგლისელი ჯად ტრამპი.

 ისტორია 
1975 წელს მელბურნმა მიიღო 1975 წლის მსოფლიო ჩემპიონატი, რომელიც იმ დროისთვის უკვე რეიტინგული ტურნირი იყო. თუმცა საკუთარი რეიტინგული შეჯიბრება ქვეყანას არ ჰქონდა 2011 წლამდე. ამგვარი სტატუსის ტურნირის ჩატარების პირველი მცდელობა ჯერ კიდევ 1989 წელს იყო, თუმცა ბოლო მომენტში გარკვეულ მიზეზთა გამო გადაიტანეს ჰონგ-კონგში და ავსტრალიის ღია ჩემპიონატი ჩანაცვლდა ჰონგ-კონგის ღია ჩემპიონატით. უფრო ადრე, 1987 წელს, შეწყდა მეინ-ტურის ერთადერთი ადგილობრივი შეჯიბრების, Australian Masters ჩატარება, ხოლო 1988 წელს არსებობა შეწყვიტა ავსტრალიის ჩემპიონატმა პროფესიონალებს შორის. ამგვარად, 1989 წლიდან 2010 წლამდე ავსტრალიაში არ ჩატარებულა სნუკერის არც ერთი პროფესიონალური ტურნირი. გამონაკლისი გახდა მსოფლიო სერიის ეტაპი World Snooker 1995 წელს მელბურნში; თუმცა ეს საკმაოდ უმნიშვნელო შეჯიბრება იყო.

ავსტრალიაში რეიტინგული ტურნირის მოწყობის განზრახვის შესახებ 2011 წლის დასაწყისში განაცხადა World Snooker-ის ხელმძღვანელმა, ბარი ჰირნმა. შესაძლოა, ამ გადაწყვეტილებაში მნიშვნელოვანი როლი ითამაშა 2010 წლის მსოფლიო ჩემპიონატზე ავსტრალიელი ნილ რობერტსონის გამარჯვებამ.

 ფორმატი 
ყველა საკვალიფიკაციო თამაში ტარდება შეფილდის სნუკერის აკადემიაში. კვალიფიკაციისა და მთავარი ეტაპის მატჩები ნახევარფინალამდე თამაშდება 5 გამარჯვებამდე; ნახევარფინალები — 6 გამარჯვებამდე, ფინალი — 9-მდე. არის აგრეთვე უაილდ-კარდ რაუნდი.

 გამარჯვებულები 

 წელი გამარჯვებული ფინალისტი ანგარიში სეზონი Australian Masters (არარეიტინგული) 1979  იან ანდერსონი  პერი მენსი 1979–1982 წლებში ფინალი გადაწყდა სამი ფრეიმის, ხოლო 1987-ში — ხუთი ფრეიმის ჯამური ქულით. 1979/80 1980  ჯონ სპენსერი  დენის ტეილორი  1980/81 1981  ტონი მეო  ჯონ სპენსერი  1981/82 1982  სტივ დეივისი  ედი ჩარლტონი  1982/83 1983  კლიფ თორბერნი  ბილ ვერბენიუკი 7–3 1983/84 1984  ტონი ნოულზი  ჯონ ვირგო 7–3 1984/85 1985  ტონი მეო  ჯონ კემპბელი 7–2 1985/86 1986  დენის ტეილორი  სტივ დეივისი 3–2 1986/87 1987  სტივენ ჰენდრი  მაიკ ჰალეტი 371–226 1987/88 Hong Kong Open (რეიტინგული) 1989  მაიკ ჰალეტი  დენ ო'კეინი 9–8 1989/90 Australian Open (არარეიტინგული) 1994  ჯონ ჰიგინსი  უილი თორნი 9–5 1994/95 Australian Masters (არარეიტინგული) 1995  ენტონი ჰემილტონი  კრის სმოლი 8–6 1995/96 Australian Goldfields Open (რეიტინგული) 2011  სტიუარტ ბინემი  მარკ უილიამსი 9–8 2011/12 2012  ბარი ჰოკინსი  პიტერ ებდონი 9–3 2012/13 2013  მარკო ფუ  ნილ რობერტსონი 9–6 2013/14 2014  ჯად ტრამპი  ნილ რობერტსონი 9–5 2014/15

 რესურსები ინტერნეტში 
 ინფორმაცია Australian Masters-ის შესახებ კრის ტერნერის არქივში  

სქოლიო

 შენიშვნები 

კატეგორია:Australian Goldfields Open